กวยจั๊บ

กวยจั๊บ เป็นก๋วยเตี๋ยวชนิดหนึ่งที่ค่อนข้างแตกต่างจากก๋วยเตี๋ยวชนิดอื่นมากพอสมควร เพราะต้องใช้เส้นก๋วยเตี๋ยวชนิดหนึ่งที่เรียกว่าเส้นกวยจั๊บสดปรุง แบ่งออกได้เป็น 2 ประเภทใหญ่ ๆ คือ กวยจั๊บน้ำข้น และ กวยจั๊บน้ำใส นอกจากนี้แล้ว ยังมีเส้นกวยจั๊บประเภทหนึ่ง เรียกว่า กวยจั๊บเซี่ยงไฮ้ มีลักษณะเส้นใส ทำมาจากถั่วเหลือง นิยมใช้ทำกวยจั๊บน้ำใส หรือนำไปปรุงเป็นอาหารอย่างอื่นได้ เช่น ยำ หรือ ผัดขี้เมา เป็นต้น

กวยจั๊บ ในภาษาจีนแต้จิ๋วอ่านว่าก๋วยจั๊บ/ก้วยจับ เป็นอาหารดั้งเดิมของชาวแต้จิ๋ว ในภาษาจีนกลางมีสองคำที่ออกเสียงเหมือนกันและใช้แทนกันได้คือ  แปลว่า ซุปเส้นข้าว หรืออีกนัยหนึ่งว่า  แปลว่า เส้นข้าวผสม[เครื่องอื่น ๆ]

ประเภทของกวยจั๊บ 
 กวยจั๊บน้ำข้น ปรุงน้ำด้วยวิธีการพะโล้ เครื่องปรุง นิยมใช้ เครื่องในหมู ประเภทต่าง ๆ เช่น ไส้หมู หัวใจ ตับ กระเพาะ ปอด หนังหมู เป็นต้น นอกจากนี้แล้วยังใส่ เต้าหู้ ไข่ต้ม เนื้อหมู หมูกรอบ เลือดหมู เป็นต้น
 กวยจั๊บน้ำใส เครื่องปรุงเหมือนกวยจั๊บน้ำข้นทุกอย่าง แตกต่างกันเพียงน้ำที่เป็นน้ำต้มกระดูกหมูเท่านั้นเอง ไม่ใช้วิธีการพะโล้  โดยบางพื้นที่มักเรียกว่ากวยจั๊บญวนและใส่หมูยอ หอมเจียว พริกผัด

อ้างอิง

ดูเพิ่ม 
 เฝอ อาจเรียกอีกอย่างหนึ่งว่ากวยจั๊บเวียดนาม

ก๋วยเตี๋ยว
อาหารจากเนื้อหมู
อาหารจากเครื่องในสัตว์
อาหารจีน
อาหารไทย
อาหารมาเลเซีย
อาหารสิงคโปร์
คำและวลีภาษาแต้จิ๋ว